ΚΟΙΝΗ ΘΕΣΗ της 26ης Οκτωβρίου 1998 που θεσπίσθηκε από το Συμβούλιο βάσει του άρθρου Ι.2 της συνθήκης για την Ευρωπαϊκή Ένωση σχετικά με τη συμβολή της Ευρωπαϊκής Ένωσης στην προώθηση της μη διάδοσης πυρηνικών όπλων και στην οικοδόμηση εμπιστοσύνης στη Νότια Ασία (98/606/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο Ι.2,

Εκτιμώντας:

ότι το Ευρωπαϊκό Συμβούλιο του Κάρντιφ της 15ης και 16ης Ιουνίου 1998 ενέκρινε συμπεράσματα σχετικά με τις πυρηνικές δοκιμές της Ινδίας και του Πακιστάν 7

ότι το Συμβούλιο εξέδωσε δηλώσεις για τις πυρηνικές δοκιμές της Ινδίας και του Πακιστάν στις 25 Μαΐου και στις 8 και 9 Ιουνίου 1998 7

ότι τα ανωτέρω συμπεράσματα και οι δηλώσεις ζητούσαν συγκεκριμένα τόσο από την Ινδία όσο και από το Πακιστάν να υπογράψουν τη συνθήκη για την πλήρη απαγόρευση των δοκιμών (CTBT) ως έχει και να προβούν στην επικύρωσή της, να επιβεβαιώσουν δημοσίως την πρόθεσή τους να ασκήσουν αυστηρότατους ελέγχους στην εξαγωγή υλικού, εξοπλισμού και τεχνολογίας που ελέχονται βάσει του καταλόγου ενεργοποίησης (Trigger List) και του καταλόγου αγαθών διπλής χρήσης (Dual Use List) της ομάδας πυρηνικών προμηθευτών και βάσει του παραρτήματος για το καθεστώς ελέγχου της πυραυλικής τεχνολογίας, να αναλάβουν τη δέσμευση ότι δεν θα συναρμολογούν πυρηνικούς μηχανισμούς ούτε θα τους εγκαθιστούν επί εκτοξευτήρος και ότι θα σταματήσουν την ανάπτυξη και εγκατάσταση βαλλιστικών πυραύλων ικανών να φέρουν πυρηνικές κεφαλές 7

ότι σε αυτές τις δηλώσεις η Ένωση επανέλαβε επίσης την απόλυτη προσήλωσή της στη συνθήκη περί μη διάδοσης των πυρηνικών όπλων, την οποία θεωρεί ακρογωνιαίο λίθο του γενικού καθεστώτος περί μη διάδοσης και θεμέλιο για τη συνέχιση του πυρηνικού αφοπλισμού και δήλωσε ότι στόχος της παραμένει η προσχώρηση όλων των χωρών, περιλαμβανομένης της Ινδίας και του Πακιστάν, στη συνθήκη περί μη διάδοσης των πυρηνικών όπλων, ως έχει, χωρίς τροποποιήσεις 7

ότι το Συμβούλιο Ασφαλείας των Ηνωμένων Εθνών καταδίκασε τις πυρηνικές δοκιμές της Ινδίας και του Πακιστάν με το ψήφισμά του αριθ. 1172 της 6ης Ιουνίου 1998 7

ότι στη διάσκεψη για τον αφοπλισμό, στις 11 Αυγούστου 1998, συμφωνήθηκε η σύσταση ad hoc επιτροπής η οποία θα διαπραγματευθεί μια ισότιμη και πολυμερή συνθήκη, δυναμένη να υπαχθεί σε διεθνή και αποτελεσματικό έλεγχο, που θα απαγορεύει την παραγωγή σχάσιμου υλικού για πυρηνικά όπλα ή άλλους πυρηνικούς εκρηκτικούς μηχανισμούς,

ΚΑΘΟΡΙΣΕ ΤΗΝ ΑΚΟΛΟΥΘΗ ΚΟΙΝΗ ΘΕΣΗ:

Άρθρο 1

Η παρούσα κοινή θέση έχει στόχο να συμβάλει στη μη διάδοση των πυρηνικών και βαλλιστικών πυραύλων στη Νότια Ασία και στην οικοδομική εμπιστοσύνη και στην αποφυγή συγκρούσεων, έχοντας υπόψιν τις πυρηνικές δοκιμές που πραγματοποίησαν η Ινδία και το Πακιστάν το Μάιο του 1998.

Άρθρο 2

1. Η Ευρωπαϊκή Ένωση προωθεί και υποστηρίζει τις προσπάθειες της διεθνούς κοινότητας να προαγάγει τους στόχους της μη διάδοσης πυρηνικών όπλων σχετικά με τις εξαγωγές υλικού, εξοπλισμού και τεχνολογίας που ελέγχονται βάσει του καταλόγου ενεργοποίησης (Trigger List) και του καταλόγου αγαθών διπλής χρήσης (Dual Use List) της ομάδας πυρηνικών προμηθευτών και βάσει του παραρτήματος για το καθεστώς ελέγχου της πυραυλικής τεχνολογίας.

2. Για το σκοπό αυτό, η Ένωση υποστηρίζει επίσης τις προσπάθειες της διεθνούς κοινότητας να επιτύχει την ενίσχυση της οικοδόμησης εμπιστοσύνης μεταξύ Ινδίας και Πακιστάν, και στην οικεία περιοχή εν γένει.

Άρθρο 3

Η υποστήριξη της Ένωσης θα περιλαμβάνει:

- ενεργό συμβολή της Ένωσης κατά τη διάρκεια διμερών συναντήσεων με την Ινδία και το Πακιστάν, καθώς και σε διάφορους διεθνείς οργανισμούς για το θέμα αυτό,

- την προώθηση καθώς και τη συμβολή στη χρηματοδότηση και το σχεδιασμό διαφόρων σεμιναρίων και άλλων πρωτοβουλιών με επίκεντρο την ενίσχυση της οικοδόμησης εμπιστοσύνης και τη μη διάδοση της πυρηνικής και πυραυλικής τεχνολογίας στην περιοχή της Νότιας Ασίας και στο ευρύτερο ασιατικό πλαίσιο,

- τεχνική βοήθεια για την εφαρμογή και τη διαχείριση των κανονισμών ελέγχου των εξαγωγών και στις δύο χώρες,

- ενεργό σύνδεση με ευρωπαϊκά κέντρα προβληματισμού, προκειμένου να βελτιωθεί η αμοιβαία κατανόηση των εκατέρωθεν απόψεων για τη μη διάδοση και να επιδιωχθεί μια πολιτική προσέγγιση για την επίλυση των συγκρούσεων.

Άρθρο 4

Το Συμβούλιο αποφασίζει κατά περίπτωση ως προς τις προτεραιότητες, τις ρυθμίσεις και τη χρηματοδοτική συμβολή στις πρωτοβουλίες που αναφέρονται στο άρθρο 3.

Άρθρο 5

Το Συμβούλιο σημειώνει ότι η Επιτροπή προτίθεται να κατευθύνει τις ενέργειές της για την επίτευξη των στόχων και των προτεραιοτήτων της παρούσας κοινής θέσης με κατάλληλα κοινοτικά μέτρα, όπου αυτό κρίνεται σκόπιμο.

Άρθρο 6

Το Συμβούλιο θα επανεξετάσει την υλοποίηση της παρούσας κοινής θέσης με σκοπό να μελετήσει τη δυνατότητα θέσπισης περαιτέρω μέτρων από την Ένωση.

Άρθρο 7

Η παρούσα κοινή θέση αρχίζει να ισχύει από την ημέρα της έγκρισής της.

Δημοσιεύεται στην Επίσημη Εφημερίδα.

Λουξεμβούργο, 26 Οκτωβρίου 1998.

Για το Συμβούλιο

Ο Πρόεδρος

W. SCHάSSEL